सान सेबास्टिन (एजेन्सी) - रियल म्याड्रिड स्पेनी ला लिगाय् आइतवाः रियल सोसिडाडयात २-१ बुकल । थ्व कासा त्यायेवं रियल बार्सिलोनायात ल्युने लाका लिग धलखय् न्हापांगु थासय् थ्यंगु दु । रियल कप्तान सर्जियो रामोसया गोलं अग्रता कायेवं करिम बेन्जेमां निगूगु गोल यात । सोसिडाडपाखें मेरिनां छगू गोल यात । जिनेजिन जिदानया रियल व बार्सिलोनाया समान ६५ ल्याः दु । निगू टिम दथुया हेड टु हेडया ल्याखं रियल न्ह्यने लाःगु खः । आइतवाःया मेगु कासाय् भ्यालेन्सियां ओसासुनायात २-० व सेल्टा भिगों एलाभेसयात ६-० बुकल ।
